Saluut (Keila kino)

Saluut oli kino Keilas.

Kino avati 1952. aastal linna keskväljakule ehitatud sammastega hoones (Keskväljak 10). Samasugune kino ehitati veel Paldiskisse ja Tõrvasse.

Kõrgajal näidati kinos kolm seanssi päevas. Tänu Keila 1. Keskkooli filmiklubile Kõps näidati seal tihti uusi Eesti filme enne nende ametlikku esilinastust või toimusid esilinastused seal. Kooliõpilased said muu hulgas vaadata ka tsensuuriajastul taunitud filme, nagu Lennart Meri "Linnutee tuuled" ja "Veelinnurahvas". 

1986. aastal valmis hoone juurdeehitis. 1990. aastatel tegutsesid hoones ka baar, diskosaal ja kasiino.

Hoones on asunud ka pangakontor (mis suleti 1. märtsil 2022), ilukeskus ja lillepood.

Viited

Keila ajalugu
Keila ehitised
Eesti kinod
Eesti kinohooned